CELEX: 32019D0659
Language: et
Date: 2019-04-08 00:00:00
Title: Nõukogu otsus (EL) 2019/659, 8. aprill 2019, protokolli, millega muudetakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut, liidu ja liikmesriikide nimel sõlmimise kohta, et võtta arvesse Horvaatia Vabariigi ühinemist Euroopa Liiduga

26.4.2019   
               
               
                  ET
               
               
                  Euroopa Liidu Teataja
               
               
                  L 112/3
               
            
         NÕUKOGU OTSUS (EL) 2019/659,
         8. aprill 2019,
         protokolli, millega muudetakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut, liidu ja liikmesriikide nimel sõlmimise kohta, et võtta arvesse Horvaatia Vabariigi ühinemist Euroopa Liiduga
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a,
         võttes arvesse Horvaatia ühinemisakti, eriti selle artikli 6 lõiget 2,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vaheline mereveoleping (2) (edaspidi „leping“) jõustus 1. märtsil 2008.
                  
               
                     (2)
                  
                  
                     Vastavalt Horvaatia ühinemisakti artikli 6 lõikele 2 ühineb Horvaatia lepinguga nõukogu ja Hiina Rahvavabariigi vahel sõlmitava protokolli teel.
                  
               
                     (3)
                  
                  
                     Nõukogu andis 14. septembril 2012. aastal komisjonile loa pidada läbirääkimisi lepingut muutva protokolli (edaspidi „protokoll“) üle, et võtta arvesse Horvaatia Vabariigi ühinemist liiduga.
                  
               
                     (4)
                  
                  
                     Vastavalt otsusele (EL) 2019/658 (3) allkirjastati protokoll Brüsselis 21. detsembril 2018.
                  
               
                     (5)
                  
                  
                     Protokoll tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu ja liikmesriikide nimel kiidetakse heaks protokoll, millega muudetakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut, et võtta arvesse Horvaatia Vabariigi ühinemist Euroopa Liiduga.
            Protokolli tekst on lisatud käesolevale otsusele.
         
         
            Artikkel 2
            Nõukogu eesistuja edastab liidu ja liikmesriikide nimel protokolli artiklis 3 ette nähtud teate (4).
         
         
            Artikkel 3
            Käesolev otsus jõustub selle vastuvõtmise kuupäeval.
         
         
            Luxembourg, 8. aprill 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  21. detsembril 2018. aasta nõusolek.
         
            (2)  ELT L 46, 21.2.2008, lk 25.
         
            (3)  Nõukogu 2. märtsi 2015. aasta otsus (EL) 2019/658 protokolli, millega muudetakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut, liidu ja liikmesriikide nimel allkirjastamise kohta, et võtta arvesse Horvaatia Vabariigi ühinemist Euroopa Liiduga (vt käesoleva Euroopa Liidu Teataja lk 2).
         
            (4)  Nõukogu peasekretariaat avaldab protokolli jõustumise kuupäeva Euroopa Liidu Teatajas.